भोजपुरी फिल्मो के जुबली स्टार दिनेश लाल यादव निरहुआ व सुपर हिट अदाकारा आम्रपाली दुबे इन दिनों बिहार में अपनी फिल्म निरहुआ हिंदुस्तानी 2 के प्रोमोशन में व्यस्त है । दर्शको से किये गए वादे के मुताबिक वे सिनेमा घरों में जाकर दर्शको से रु ब रु हो रहे हैं । बिहार के दर्शको के बीच इस सुपर हिट जोड़ी का कितना क्रेज़ है वह इन्हें देखने आने वालों की भीड़ को देखकर पता चल जाता है । सिनेमा हॉल तो हाउस फूल पहले से ही चल रहे हैं पर इसके आस पास के इलाकों में मेला जैसा माहौल बन जाता है । अपने चहेते स्टार के प्रति दर्शको की दीवानगी साफ देखी जा रही है ।